cyanic-selkie/wikianc huggingface dataset:
(9648) Գոտոհիդեո
Միջին հեռավորությունը Արեգակից կազմում է 2,271184 ա. մ., առավելագույնը մոտենում է 1,8816 ա. մ. հեռավորության վրա և հեռանում 2,6608 ա. մ. ։ Արեգակի շուրջ մեկ ամբողջական պտույտ է կատարում 1250,19 երկրային օրվա ընթացքում, իր ուղեծրով շարժվելով միջինում 0,287956 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,74° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Ֆումիակի Ուտոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լեոնիդ Բիկով
Լեոնիդ Ֆյոդորի Բիկով (Леоні́д Фе́дорович Би́ков, ), ուկրաինացի խորհրդային դերասան, նաև ռեժիսոր, ՌՍՖՍՀ վաստակավոր արտիստ, Ուկրաինայի ժողովրդական արտիստ։
Ընդհանուր թվով խաղացել է մոտ 20 ֆիլմում, 5 ֆիլմի ռեժիսոր է։ Առաջին անգամ որպես դերասան խաղացել է 1953 թ. «Մարինայի ճակատագիրը» ֆիլմում, առավել հայտնի է «Զայչիկ» և «Մարտի են գնում միայն ծերունիները» ֆիլմերից։ Մյուս նշանավոր ֆիլմերից են՝ «Մաքսիմ Պերեպելիցա», «Ալյոշկայի սերը», «Ինձ համար թանկագին մարդ», «Ատի-բատի, գնում էին զինվորները»։
Ամուսնացած է եղել Թամարա Կրավչենկոյի հետ (1927 - 2010), ունեցել է 2 երեխա՝ Ալեքսանդր (1956) և Մարյանա (1958)։ Մահացել է ավտովթարից։
1994 թ. Միջազգային աստղագիտական միությունը Լեոնիդ Բիկովի անունով է կոչել փոքր մոլորակներից մեկը։ Կիևում նրա անունով պուրակ է ստեղծված, նրա անունն է կրում նաև այն դպրոցը, որտեղ սովորել է դերասանը։
Արտաքին հղումներ
Կատեգորիա:Ուկրաինացի դերասաններ Կատեգորիա:Ուկրաինացի ռեժիսորներ Կատեգորիա:1928 ծնունդներ Կատեգորիա:1979 ծնունդներ Կատեգորիա:Դեկտեմբերի 12 ծնունդներ Կատեգորիա:Ապրիլի 11 մահեր Կատեգորիա:20-րդ դարի դերասաններ Կատեգորիա:Ավտոճանապարհային վթարներից զոհվածներ Կատեգորիա:ՌԽՖՍՀ վաստակավոր արտիստներ Կատեգորիա:Ուկրաինական ԽՍՀ ժողովրդական արտիստներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:Ուկրաինացի կինոռեժիսորներ
Ուլասու
Ուլասու, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ռուսախոսներ
Ռուսախոսներ (русскоязы́чные, русскоговоря́щие), ռուսերենը որպես մայրենի լեզու օգտագործող մարդիկ։
Տվյալ եզրը կարող է բնութագրել նաև այն մարդկանց, ում մշակույթը սերտորեն կապված է ռուսաց լեզվի հետ, անկախ նրանց ազգային և տարածքային պատկանելիության։ Ռուսախոսների թվում կան շատ ուկրաինացիներ, բելառուսներ, հրեաներ, թաթարներ, ղազախներ, չեչեններ։
1999 թվականի դրությամբ ռուսախոսների թիվը աշխարհում հասնում էր 167 մլն, ինչպես նաև մոտ 110 միլիոն տիրապետում են ռուսերենին որպես երկրորդ լեզու։
Կատեգորիա:Ռուսերեն
Բերսերուելո
Բերսերուելո (Berceruelo), մունիցիպալիտետ Իսպանիայում։ Գտնվում է Վալիդոլիդ պրովինցիայի Կաստիլիա ի Լեոն ինքնավար համայնքի կազմում։ Մունիցիպալիտետը գտնվում է Տեռա դե Վինո շրջանում։ Տարածքը կազմում է 13.95 կմ2, բնակչությունը՝ 43 մարդ (2010 թվականի տվյալներով)։ Պրովինցիայի վարչական կենտրոնից գտնվում է 30 կմ հեռավորության վրա։
Կատեգորիա:Վալյադոլիդ պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Կաստիլիա և Լեոնի բնակավայրեր
Բասկետբոլը Օլիմպիական խաղերում
Բասկետբոլի մրցումները առաջին անգամ անցկացվել է 1936 թվականի ամառային Օլիմպիական Խաղերի ժամանակ, որը կայացել է Բեռլինում։ Եվ այդ Խաղերից սկսած մարզաձևը ընդգրկված է ծրագում։ Մինչ այդ 1904 թվականին անցկացվել է ցուցադրակն խաղ ԱՄՆ-ի բասկետբոլիստների մասնակցությամբ։ Բասկետբոլի ընդգրկումը օլիմպիական ծրագրում հնարավոր դարձավ 1932 թվականին, երբ ստեղծվեց Բասկետբոլի միջազգային ֆեդերացիան (FIBA): Շնորհիվ FIBA-ի առաջին քարտուղար Ռենատո Վիլյամ Ջոնսի և XI օլիմպիական խաղերի կոմիտեի գլխավոր քարտուղար Կարլ Դիեմի բանակցությունների շնորհիվ, որը կայացել է լաստանավի վրա, որոնք Ստոկհոլմից մեկնել էին Գերմանիա, 1934 թվականիհոկտեմբերի 19-ին բեռլինյան Կոմիտեն լիագումար նիստում հավանություն տվեց բասկետբոլ մարզաձևը ընդգրկել Օլիմպիական խաղերի ծրագրում։ Օսլոյում Միջազգային օլիմպիական կոմիտեի որոշմամբ (ՄՕԿ) 1935 թվականի փետրվարի 28-ին բասկետբոլը համարվեց որպես օլիմպիական մարզաձև։
Օլիմպիական առաջին չեմպիոն է եղել ԱՄՆ-ի հավաքական թիմը։ Հետագայում ԱՄՆ-ի բասկետբոլիստները միայն 4 անգամ օլիմպիական մրցաշարերում առաջին տեղը զիջել են 1972 և 1988 թվականներին ԽՍՀՄ-ի հավաքական թիմին, իսկ 2004 թվականին Արգենտինայի թիմին և 1980 թվականին չեն մասնակցել խաղերի, քանի որ այն ենթարկել էին բոյկոտի։
Մինչև 1992 թվականի Խաղերը, Բարսելոնայի ՄՕԿ-ի ղեկավարությունը որոշում կայացրեց ընդունել նաև պրոֆեսիոնալ մարզիկներին։ Որից հետո մրցաշարերին կարող էին մասնակցել  նաև Բասկետբոլի ազգային ասոցիացիայի (NBA) և Կանանց բասկետբոլի ազգային ասոցիացիայի (WNBA) հավաքական թիմերը։
Տղամարդիկ
Սերբիայի ազգային հավաքականի իրավահաջորդը Հարավսլավիայի Դաշնային Հանրապետության ազգային հավաքական թիմերն էին (1918 թվականից մինչև  04.02.2003 թվականը) Սերբիան և Չեռնոգորիան։ Ռուսաստանի հավաքականի իրավահաջորդը համարվում էր ԽՍՀՄ-ը (1917—1991): ՖԻԲԱ-ի շահած մեդալների հաշվարկները բաժանվում էր ԽՍՀՄ-ի և Ռուսաստանի միջև։ Ինչպես նաև մինչև 1992 թվականից Հարավսլավիա մեդալների հաշվարկի թիվը, իսկ 1992-ից հետո Հարավսլավիան և Սերբիան։
Կանայք
Սերբիայի ազգային հավաքականի իրավահաջորդը Հարավսլավիայի Դաշնային Հանրապետության ազգային հավաքական թիմերն էին (1918 թվականից մինչև 04.02.2003 թվականը) Սերբիան և Չեռնոգորիան։ Ռուսաստանի հավաքականի իրավահաջորդը համարվում էր ԽՍՀՄ-ը (1917—1991): ՖԻԲԱ-ի շահած մեդալների հաշվարկները բաժանվում էր ԽՍՀՄ-ի և Ռուսաստանի միջև։ Ինչպես նաև մինչև 1992 թվականից Հարավսլավիա մեդալների հաշվարկի թիվը, իսկ 1992-ից հետո Հարավսլավիան և Սերբիան։
Քրիստոֆ Մարտին Վիլանդ
Վիլանդ Քրիստոֆ Մարտին (Christoph Martin Wieland, ), գերմանացի գրող։
Ուսում և գործունեություն
Սովորել է Տյուբինգենի համալսարանում։ Հրատարակել է կրոնախրատական պոեմներ («Աբրահամի փորձությունը», 1753)։ 1772 թվականից եղել է ապագա դուքս Կարլ Օգոստոսի դաստիարակը Վայմարում, որտեղ հրատարակել է «Դեր դոյչե մերկուր» («Der Deutsche Merkur», 1773-1810) հանդեսը։ Ծաղրելով սենտիմենտալ երազկոտությունը, ինչպես նաև բարոյական ասկետիզմը, Վիլանդը իր լուման է ներդրել ռոկոկո ոճի սալոնային-արիստոկրատական գրականության մեջ։ Նրա «Աղաթոն» (1766) երկը լուսավորության «դաստիարակչական վեպի» առաջին օրինակն է Գերմանիայում։ «Աբդերիտեն» (1774) երգիծական վեպում, ինչպես նաև «Սուզարիոն» (1768) պոեմում Վիլանդը գործողությունները տեղափոխել է Հին Հունաստան։ Վիլանդի լավագույն ստեղծագործությունը «Օբերոն» (1780) պոեմն է։ Լուկիանոսի և Շեքսպիրի ստեղծագործություններից կատարած նրա թարգմանությունները առաջադիմական նշանակություն են ունեցել գերմանական մշակույթի զարգացման համար։
Տաճարականների միաբանություն
Քրիստոսի և Սողոմոնի տաճարի աղքատ ասպետներ կամ Տաճարականների հոգևոր-ասպետական միաբանություն (Pauperes commilitones Christi Templique Salomonici; Ordre du Temple կամ Templiers), նաև Տամպլիերներ (templiers «թեմփլ», տաճար, «տաճարականներ» ), կաթոլիկական ռազմավանական (հոգևոր-ասպետական) միաբանություն է, որը հիմնվել է Սուրբ Երկրում Առաջին խաչակրաց արշավանքից հետո, 1119 թվականին, ասպետների սակավաթիվ խմբով՝ Հյուգո դը Պեյնի գլխավորությամբ ։ Հիվանդախնամների միաբանության հետ միասին համարվում է առաջին կրոնական ռազմական միաբանություններից մեկը։
Սակայն 1291 թվականին խաչակիրները վտարվեցին Պաղեստինից եգիպտական սուլթան Խալիլ ալ-Աշրաֆի կողմից, իսկ տամպլիերներն սկսեցին զբաղվել վաշխառությամբ և առևտրով, կուտակեցին զգալի հարստություն և հայտնվեցին դժվար գույքային հարաբերությունների մեջ պապի և եվրոպական պետությունների թագավորների հետ ։
1307-1314 թթ. միաբանության անդամները ենթարկվեցին ձերբակալությունների, կտտանքների և մահապատիժների ֆրանսիական թագավոր Ֆիլիպ IV-ի, խոշոր ֆեոդալների և Հռոմեական կաթոլիկ եկեղեցու կողմից, ինչի հետևանքով միաբանությունը լուծարվեց Կլիմենտ V պապի կողմից 1312 թվականին ։
Միաբանության համբավի պատճառով պատմագրության մեջ առկա է նրանց հետևորդների թվաքանակի չափազանցության միտումը։ Վիլկեն համարում էր, որ միաբանությունում կար մոտավորապես 15 000 ասպետ (այս թիվը ներկայացված է նաև «Աթեիստական բառարանում» ), իսկ Ցեկլերը ներկայացնում է ասպետների 20 000 թվաքանակ, Մալյար դը Շամբյուրը՝ 30 000 ասպետ։ Այս բոլոր թվերն այնքան էլ մեծ չեն և չեն համապատասխանում ասպետների թվաքանակի հետ, որոնք մասնակցել են միաբանության դեմ Ֆիլիպ IV-ի պատերազմին։ Ֆրանսիայում ձերբակալվել է 538 ասպետ, Կիպրոսում` 75, Մայորկայում կռվել են 25 ասպետ, և բոլորը պարտության են մատնվել։ Թե' Կիպրոսը, թե' Մայորկան և թե' Ֆրանսիան եղել են միաբանության ուղղորդողները։ Ակնհայտ է, որ պատմաբանները Միաբանության աշխատողներին, ծառաներին և զինակիրներին ներառում են ասպետների թվաքանակի մեջ։
Միաբանության պատմությունը
Մոտավորապես 1118 թվականին ֆրանսիացի ազնվական Հյուգո դը Պեյնն իր շուրջը համախմբեց ութ իր ազգական ասպետներին, այդ թվում` Գոդֆրուա դը Սենտ-Օմերին, և հիմնեց միաբանություն, որի նպատակը ուխտագնացների պաշտպանությունն էր դեպի Մերձավոր Արևելքի սրբավայրեր ճանապարհին։ Իրենց միաբանությունն անվանեցին «Աղքատ ասպետներ»։ Նրանք այնքան աղքատ էին, որ երկու մարդու համար նախատեսված էր մեկ ձի։ Այդ իսկ պատճառով երկար ժամանակ նրանց կնիքի վրա էր պատկերված ձի, որին հեծել են երկու ձիավոր ։ Միաբանության գործունեության և ընդհանրապես միաբանության մասին շատ քչերը գիտեին ընդհուպ մինչև Տրուայի ժողովը (1128 թ.), որի ընթացքում միաբանությունը ճանաչվեց պաշտոնապես, իսկ վանական Բերնարդ Քլերվոսացուն հանձնարարվեց մշակել միաբանության կանոնադրությունը, որտեղ կամբողջացվեին միաբանության բոլոր օրենքները։ Արքեպիսկոպոս Վիլհելմ Թիրացին` Երուսաղեմի թագավորության կանցլերը, ով միջնադարյան խոշորագույն պատմաբաններից է, իր աշխատությունում նշում է միաբանության ստեղծման գործընթացը.
Ծանոթագրություններ
Կատեգորիա:Տաճարականների միաբանություն
Բելգորոդի դրոշ
Բելգորոդի դրոշը Ռուսաստանի Դաշնության Բելգորոդի շրջանի Բելգորոդ քաղաքի պաշտոնական խորհրդանիշներից մեկն է (զինանշանի հետ միասին)։ Դրոշը քաղաքի բնակիչների միասնության և փոխգործակցության խորհրդանիշն է։
Ներկայիս դրոշը հաստատվել է 1999 թվականի հուլիսի 22-ին Բելգորոդի պատգամավորների քաղաքային խորհրդի թիվ 321 որոշմամբ և 2002 թվականին մուտքագրվել է Ռուսաստանի Դաշնության պետական ​​հերալդիկ ռեգիստր 978 գրանցման համարով ։.
Նկարագրություն
Բելգորոդ քաղաքի դրոշը (ներքևում սպիտակ շերտով կապույտ կտավ) պատկերում է դեղին առյուծը, որը կանգնած է հետևի ոտքերի վրա, որի վերևում ճախրում է սպիտակ արծիվը։ Քաղաքի խորհրդանիշներն ավելի քան 300 տարեկան են և հայտնվել են Պետրոս I-ի օրոք։ Ռուսական ցարը Բելգորոդի ժողովրդին նվիրել է զինանշանը՝ ի պատիվ Պոլտավայի ճակատամարտում (1709) շվեդների նկատմամբ տարած հաղթանակի։ 1712 թվականին զինանշանը պատկերված է Բելգորոդի գնդի դրոշի վրա, որը հաղթեց թշնամուն, իսկ 1727 թվականին այն դարձավ նորաստեղծ գավառի խորհրդանիշը ։.
(1765) Վրուբել
(1765) Վրուբել (Wrubel), աստերոիդ աստերոիդների հիմնական գոտում։ Հայտնաբերվել է 1957 թվականի դեկտեմբերի 15-ին Ինդիանայի համալսարանի կողմից Բրուկլինում ։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1957 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բելոկովիլնի (Կոնստանտինովսկի շրջան)
Բելոկովիլնի (Белоковыльный), ավան Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Ստիչնովսկի գյուղական համայնքի կազմի մեջ։
Անհատական պաշտպանության միջոցներ
Անհատական պաշտպանության միջոցներ, հատուկ հագուստ, կոշիկ և պաշտպանական այլ հարմարանքներ ու սարքեր, որոնք կիրառվում են օրգանիզմի վրա վտանգավոր և վնասակար արտադրական գործոնների ներգործությունը կանխելու կամ նվազեցնելու համար։ Պատերազմական պայմաններում անհատական պաշտպանության միջոցները մարդկանց պաշտպանում են ռադիոակտիվ, թունավոր նյութերի, կենսաբանական ու քիմիական զենքի ախտահարումներից։
Տեսակներ
Ըստ նշանակման՝ անհատական պաշտպանության միջոցները բաժանվում են հետևյալ խմբերի, մեկուսացնող միջոցներ՝ օդաճնշումային արտահագուստ, ջրամեկուսացնող արտահագուստ, սկաֆանդր։ Շնչառության օրգանների պաշտպանության միջոցներ՝ հակագազեր, շնչադիմակներ, օդաճնշումային սաղավարտներ, օդաճնշումային դիմակներ։ Հատուկ հագուստ՝ կոմբինեզոններ, բաճկոններ, տաբատներ, արտահագուստ, խալաթևեր, անձրևանոցներ, կիսամուշտակներ, գոգնոցներ, բաճկոնակներ, թևնոցներ ևն։ Հատուկ կոշիկ՝ ճտքակոշիկներ, երկարաճիտք կոշիկներ, կրկնակոշիկներ և այլն։ Ձեռքերի պաշտպանության միջոցներ՝ թաթմաններ, ձեռնոցներ, գլխի՝ սաղավարտներ, տարբեր ձևի գլխարկներ, դեմքի՝ դիմակներ, վահանակներ։ Լսողության օրգանի պաշտպանության միջոցներ՝ հակաձայնային սաղավարտներ, ականջակալներ և այլն, աչքի՝ պաշտպանական ակնոցներ։ Պաշտպան, հարմարանքներ՝ գոտիներ, դիէլեկտրիկ գորգեր, ձեռքի բռնիչներ, ծնկակապեր, արմնկակալներ, մաշկի պաշտպան, միջոցներ՝ լվացամիջոցներ, մածուկներ, քսուքներ և այլն։
Անհատական պաշտպանության միջոցներ ընտրելիս, հաշվի են առնվում տվյալ տեխնոլոգիական գործընթացի կամ աշխատանքի տեսակի անվտանգության պահանջները։ Այդ միջոցները կիրառվում են այն դեպքում, երբ աշխատանքի անվտանգությունը չի կարող ապահովվել սարքավորման կոնստրուկցիայով, արտադրական գործընթացի կազմակերպմամբ, կոլեկտիվ պաշտպանության միջոցներով։
Անհատական պաշտպանություն
Անհատական պաշտպանության միջոցների կիրառումը պարտադիր կարգով նախատեսված է անվտանգության տեխնիկայի ճյուղային կանոններով։ Ձեռնարկության ղեկավարությունը անհատական պաշտպանության միջոցները հանձնում է պատրաստի վիճակում և նշումներ անում բանվորների ու ծառայողների անձնական քարտերում։ Անհատական պաշտպանության միջոցների նյութական կամ դրամական փոխհատուցում չի թույլատրվում։
Շնչադիմակների, օդաճնշումային արտահագուստների, հակագազերի հանձնման ժամանակ անցկացվում է դրանց օգտագործման կանոնների և պարզ եղանակով դրանց սարքինության ստուգման հատուկ հրահանգավորում։ Տրվող անհատական պաշտպանության միջոցները ձեռնարկության սեփականությունն են և աշխատողն աշխատանքից ազատվելիս կամ այլ (ոչ վտանգավոր) աշխատանքի անցնելիս դրանք պետք է վերադարձնի։
Քաղաքացիական պաշտպանություն
Քաղաքացիական պաշտպանության մեջ անհատական պաշտպանության միջոցները նախատեսված են կազմավորումների անձնակազմին և բնակչությանը ռադիոակտիվ և թունավոր նյութերը, բակտերիային միջոցները օրգանիզմ թափանցելուց, ինչպես նաև մաշկի կամ հագուստի վրա ընկնելուց պաշտպանելու համար։ Դրանք շնչառության օրգանների և մաշկածածկույթների պաշտպանության միջոցներ են։ Առաջիններից են հակագազերը, շնչադիմակները, հակափոշային, գործվածքե դիմակները, բամբակաթանզիֆային վիրակապը և այլն։
Ոտքերի պաշտպանության համար օգտագործում են արդյունաբերական և կենցաղային նշանակության ռետինե ճտքակոշիկներ, երկարաճիտք կոշիկներ, կրկնակոշիկներ։ Սովորական կոշիկները կաթիլահեղուկային թունավոր նյութերից պաշտպանելու համար դրանք կարելի է փաթաթել (մի քանի շերտ) ամուր թղթով, իսկ վերջում՝ բրեզենտով կամ պարկագործվածքով։
Ձեռքերի պաշտպանության համար օգտագործում են ռետինե կամ կաշվե ձեռնոցներ և բրեզենտե թաթմաններ։ Հագուստի տոգորման մատչելի միջոց են տարբեր սինթետիկ լվացամիջոցներից պատրաստած լուծույթները, որոնք կիրառվում են սպիտակեղենի լվացման համար, կամ օճառայուղային էմուլսիաները։
Տոգորման համար պետք է վերցել 0,5 լ լվացամիջոց և 2 լ տաքացրած ջուր (50 °C), խառնել մինչև համասեռ լուծույթ ստացվելը։ Կարելի է տոգորել նաև օճառայուղային էմուլսիայով, որի պատրաստման համար 250-300 գ մանրացրած տնտեսական օճառը լուծել 2 լ ջրի (60-70 °C) մեջ։ Լրիվ լուծվելուց հետո ավելացնել 0,5 լ հանքային կամ բուսական յուղ և խառնելով տաքացնել (60- 70 °C)՝ մինչև ստացվի համասեռ օճառայուղային էմուլսիա։ Լուծույթը պատրաստել այնպիսի տարողության ամանում, որտեղ հնարավոր լինի տեղավորել ամբողջ հագուստը և աշխատել, որպեսզի այն հավասարաչափ տոգորվի։ Քամված հագուստը չորացնել բաց օդում։ Արդուկել պետք չէ։ Տոգորումը չի քայքայում հագուստը, այլ հեշտացնում է դրա գազազերծումն ու ապաակտիվացումը։
Արտաքին հղումներ
Կատեգորիա:Անհատական պաշտպանության միջոցներ
Կերամկոմբինատ
Կերամկոմբինատ (Керамкомбинат), գյուղ Ռուսաստանի Նովոսիբիրսկի մարզի Իսկիտիմսկի շրջանի կազմում։
Բնակչությունը 1996 թվականին գրանցված տվյալներով կազմում էր 2021 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովոսիբիրսկի մարզի Իսկիտիմսկի շրջանի բնակավայրեր
Տոպոզերկա
Տոպոզերկա (Топозерка), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Գետը սկիզբ է առնում սկսած Տոպոզերայից և թափվում է Մատչոզերո։ Գետաբերանը տեղակայված է Տուլոկսի գետի աջ ափին՝ 39 կմ հեռավորության վրա։ Գետի երկարությունը 20 կմ է, ավազանի տարածքը 158 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Արտաքին հղումներ
Կատեգորիա:Ռուսաստանի գետեր
Խիզաբավրա (Ասպինձայի շրջան)
Խիզաբավրա (ხიზაბავრა), գյուղ Վրաստանում։ Գտնվում է Սամցխե-Ջավախք մարզի Ասպինձայի շրջանում ։
Դիրք
Գյուղը գտնվում է ծովի մակարդակից 1590 մետր բարձրության վրա։ Շրջկենտրոն Ասպինձայից հեռու է 19 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 585 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ասպինձայի շրջան
Շիմոն Չեխովիչ
Շիմոն Չեխովիչ (Szymon Czechowicz, ), բարոկկոյի դարաշրջանի լեհ անվանի նկարիչ։ Համարվում է քրիստոնեական կերպարվեստի ասպարեզում 18-րդ դարի ամենաուսյալ ու կատարյալ գեղանկարիչներց մեկը Լեհաստանում, ով վարպետացել է հատկապես նրբագեղ կերպարներ ստեղծելու գործում ։ Նրա հիմնադրած նկարչական դպրոցը մեծ ազդեցություն է գործել լեհական արվեստի ու մշակույթի վրա ։
Կենսագրություն
Շիմոն Չեխովիչը սկզբնական շրջանում նկարչության դասեր է առել պալատական նկարիչ Ֆրանցիշեկ Մաքսիմիլիան Օսոլինսկուց։ 1711 թվականին նա մեկնել է Իտալիայի մայրաքաղաք Հռոմ, ընդունվել Սուրբ Ղուկասի անվան ակադեմիան (Accademia di San Luca), որտեղ աշակերտել է Բենեդետո Լուտիին (Benedetto Luti) : Հռոմում ուսանելու տարիներին կրկնօրինակել է այնպիսի վարպետների որոշ ստեղծագործություններ, ինչպես՝ Ռաֆայելը, Գվիդո Ռենին, Պիտեր Պաուլ Ռուբենսը, Ֆեդերիկո Բարոչչին։ 1716 թվականին Չեխովիչն ակադեմիայի պարգևներին է արժանացել իր երկու ստեղծագործությունների՝ «Սամսոնը հնազանդեցնում է առյուծին» և «Հաղթական վերադարձ արշավանքից» նկարների համար ։ Ուսումնառության շրջանում նա ժամանակ առ ժամանակ վերադարձել է հայրենիք, պատկերազարդել լեհական մի շարք եկեղեցիների խորանները (Կրակովում և Կելցեում) ։
1731 թվականին, ավարտելով ուսումնառության շրջանը, Շիմոն Չեխովիչը վերջնականապես վերադարձել է Լեհաստան, Վարշավայում մրցության մեջ մտել Յոհան Սամուել Մոքի հետ՝ Ավգուստ Երկրորդ Հզորի պալատական նկարչի պաշտոնն ստանալու համար ։ Կարճ ժամանակում նա դիմանկարներ և կրոնական թեմաներով լավագույն նկարներ արարող վարպետի համբավ է ձեռք բերել, և նրան նկարներ են պատվիրել այդ ժամանակներում հայտնի լեհ մեծատոհմիկ ազնվականները, բարձրաստիճան եկեղեցականները, մեծահարուստները։
Արտաքին հղումներ
Կատեգորիա:Լեհ նկարիչներ Կատեգորիա:Բարոկկո ոճի նկարիչներ
Աբլաևո (գյուղ, Չեկմագուշևսկի շրջան)
Աբլաևո (Аблаево, Аблай), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1293 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չեկմագուշևսկի շրջանի բնակավայրեր
Կամենի Բրոդ (գյուղ, Կորոստիշևի շրջան)
Կամենի Բրոդ (Камяний Брід), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1606 թվականին։
2001 թվականի տվյալներով Կամենի Բրոդ գյուղում բնակվում էր 799 մարդ։ Բնակավայրը զբաղեցնում է 3,2 կմ² տարածք։ Բնակչության խտությունը կազմում էր 249,69 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստիշևի շրջանի բնակավայրեր Կատեգորիա:Ուկրաինայի գյուղեր Կատեգորիա:1606 թվականին հիմնադրված բնակավայրեր
Գնատովկա (գյուղ, Խմելնիկի շրջան)
Գնատովկա (Гнатівка), գյուղ Ուկրաինայի Վիննիցայի մարզի Խմելնիկի շրջանում։
Արտաքին հղումներ
Կատեգորիա:Ուկրաինայի Վիննիցայի մարզի Խմելնիկի շրջանի բնակավայրեր Կատեգորիա:Ուկրաինայի գյուղեր
Հրում վարժություն
Հրում վարժություն, բազային ֆիզիկական վարժություն, կատարվում է պլանկա դիրքում՝ ձեռքերի միջոցով մարմնի բարձրացմամբ և իջեցմամբ գետնի, նստարանի, սեղանի, պատի և այլնի վրա։ Հնարավոր է կատարել լրացուցիչ բեռով։ Հրման ժամանակ գործում են կրծքավանդակային մկանները, ուսի եռագլուխ մկանները, դելտայաձև, նախաբազկի և ուսային գոտու մկանները ամբողջապես։
Ստուգաբանություն
Ամերիկաանգլիական եզրույթը՝ push-up, առաջին անգամ օգտագործվել է 1905-1910 թվականներին, իսկ բրիտանաանգլիական եզրույթը՝ press-up, սկսվել է օգտագործվել 1945-1950 թվականներին ։
Կատարման տեխնիկա
Վարժության կատարման համար հարկավոր է ընդունել պառկած դիրք հատակի վրա՝ ձեռքերի միջոցով կրծքավանդակը վեր պահելով հատակից, որին հաջորդում է ձեռքերի ծալումը՝ արմունկների նկատմամբ մարմինը պահելով զուգահեռ դիրքում գետնի հանդեպ։ Այնուհետև մարմինը բարձրանում է ձեռքերի հաշվին՝ արմունկները բացելով վերադառնալով սկզբնական դիրքին։ Բոլոր այս գործողությունների համադրությունը հաշվվում է 1 հրում։ Մարմնի դիրքերի փոփոխությունը օգնում է համակենտրոնացնել ճնշումը տարբեր մկանների վրա։
Տարբերակներ
Գոյություն ունեն հրումների բազմազան տեսակներ, որոնց դեպքում մարմինը աշխատում է այլ կերպ։
Ռեկորդներ
Առաջին ռեկորդը առանց ընդմիջման հրումների համար գրանցվել է Գինեսի ռեկորդների գրքում 1965 թվականի հոկտեմբերի 5-ին ամերիկացի Չարլզ Լինսթերի (Charles Linster) կողմից, որը կատարել է 6006 հրում։ 1976 թվականի փետրվարի 5-ին Ռոբերտ Լյուիս Կնեխտը գերազանցել է այդ ռեկորդը՝ կատարելով 7026 հրում։ 1977 թվականի սեպտեմբերի 1-ին Հենրի Ս․ Մարշալը գերազանցել է վերջինիս ռեկորդը՝ կատարելով 7650 հրում առանց դադարի։ Վերջին ռեկորդը գրանցվել է 1980 թվականի հոկտեմբերին ճապոնացի Մինորու Յոսիդոյի կողմից, որը կատարել է 10507 հրում առանց ընդհատման ։
24 ժամվա ընթացքում հրումների թվով համաշխարհային ռեկորդ է սահմանել Չարլզ Սերվիցոն՝ 1993 թվականին կատարելով 46001 հրում 21 ժամ 6 րոպեի ընթացքում ։
Առավելագույն հրումների քանակը 1 ժամվա համար կատարել է հնդիկ Բիջենջեր Սինգխը 1988 թվականին՝ կատարելով 3877 անգամ (համաձայն Լիմկայի ռեկորդների գրքի) ։ Գինեսի ռեկորդների գրքում գրանցվել է ռեկորդ շվեյցարացի Ռոման Դոսենբախի կողմից, որը 2016 թվականի նոյեմբերին կատարել է 2393 հրում (Roman Dossenbach) :
Կանադացի Դագ Պրուդեն սահմանել է 13 ազգային և 9 համաշխարհային ռեկորդ՝ կատարելով տարբեր տեսակի հրումներ, օրինակ՝ 1382 անգամ 30 րոպեում 1 ձեռքով և 546 անգամ 10 րոպեում (2003 թվականի հուլիսի 30), 1025 անգամ 1 ժամում 1 ձեռքի ափի հետին մասով (2008 թվականի նոյեմբերի 8) , 5557 անգամ բռունցքների վրա 3 ժամ 2 րոպե 30 վայրկյանում (2004 թվականի հուլիսի 9) , 1000 անգամ բռունցների վրա կատարել է 18 րոպե 13 վայրկյանում (2003 թվականի հուլիսի 9) ։
Նորվեգացի Ահմեդ Վալենտինո Կերիգոն (Ahmed «Iron Monkey» Valentino Kerigo)՝ «Երկաթե կապիկ» մականվամբ, հաստատել է համաշխարհային ռեկորդ 2013 թվականի մարտի 22-ին բարձր թռիչքներով հրումներ տեսակում՝ կատարելով թռիչք պառկած դիրքից՝ ոտքերով և ձեռքերով հենվելով 136 սմ բարձրություն ունեցող աշտարակների վրա և բարձրացնելով մարմինը ։
Բրիտանացի Պոլ Լինչը (Paul Lynch) 1992 թվականի ապրիլի 21-ին Լեսթեր-Սքվեր հրապարակում կատարել է 124 անընդմեջ հրում 1 մատով ։
Պակիստանցի Սաիդ Տայ Մուհամմեդը (Syed Taj Muhammad) 2016 թվականի մարտի 20-ին 1 ժամում բռունցքների վրա կատարել է 2175 հրում ։ Կանանց մեջ ռեկորդը պատկանում է ավստրալիացի Եվա Քլարկին (աշխատում է որպես անհատական ֆիտնես մարզիչ, ունի 3 երեխա, եղել է սպորտային կազմակերպիչ Ավստրալիայի ռազմաօդային ուժերում)։ Նա 2014 թվականի հունվարի 31-ին կատարել է 1206 հրում «Al Wahda Mall» առևտրի կենտրոնում ։
Ռահիմ Կուրիև (Վազաև)՝ հինգամյա տղա Դյուբա Յուրտ գյուղից (Չեչնիա, Շալինսկի շրջան), սահմանել է համաշխարհային ռեկորդների շարք իր տարիքային խմբի համար։ Կատարել է 3202 հրում 2 ժամ 30 րոպեում, 2559 հրում՝ 2 ժամում, 2000 հրում՝ 1 ժամ 30 րոպե 47 վայրկյանում, 1419 հրում՝ 1 ժամում, 1000 հրում՝ 40 րոպե 57 վայրկյանում, 3000 հրում՝ 2 ժամ 22 րոպե 9 վայրկյանում ։
Իրադարձություններ և ակցիաներ
2009 թվականի մարտի 28-ին Նոր Զելանդիայի Վելինգտոն մայրաքաղաքում տեղի է ունեցել «Հրումների աշխարհի առաջնություն»   ։
2016 թվականի ավարտին և 2017 թվականի սկզբին հանրաճանաչություն է ձեռք բերել «22 հրման մարտահրավեր» ֆլեշմոբը (#22KILL), որի նպատակն էր օգնել Հետտրավմատիկ սթրեսային խանգարում ունեցող վետերաններին, օգնություն տրամադրել զինվորներին և քարոզել առողջ ապրելակերպ։ Ակցիայի մասնակիցները տեսախցիկի առջև կատարում էին 22 հրում և փոխանցում էստաֆետան հաջորդ մասնակցին ։
Արտաքին հղումներ
Կատեգորիա:Ֆիզկուլտուրա Կատեգորիա:Բոդիբիլդինգ Կատեգորիա:Սպորտային եզրույթներ
Պետերսդորֆ (Բավարիա)
Պետերսդորֆ (Բավարիա) (Petersdorf (Bayern)), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Այխախ Ֆրիդբերգ շրջանի կազմում։ Բնակչությունը կազմում է 1649 մարդ (ըստ 2010 թվականի դեկտեմբերի 31-ի). Տարածքը կազմում է 19,51 կմ²։ Պաշտոնական կոդ՝ 09 7 71 155։
Արտաքին հղումներ
Կատեգորիա:Գերմանիայի բնակավայրեր Կատեգորիա:Գերմանիայի քաղաքներ
Ալբոռնոս
Ալբոռնոս (Albornos), համայնք Իսպանիայի Կաստիլիա և Լեոն ինքնավար համայնքի Ավիլա պրովինցիայի Ավիլա շրջանի կազմում։ Տարածքը՝ 17,15 կմ2։ Բնակչության թվաքանակը՝ 235 (2010)։
Ծանոթագրություններ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Փաշաքյոյ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Քաղաքացիական ավիացիայի եվրոպական կոնֆերանս
Քաղաքացիական ավիացիայի եվրոպական կոնֆերանս (European Civil Aviation Conference (ECAC), Conférence Européenne de l'Aviation Civile (CEAC)), միջկառավարական կառույց է, որը օգնում է համակարգել եվրոպական երկրների ավիացիայի հիմնախնդիրները, ուժեղացնել չվերթների անվտանգությունը։
Հիմնադրվել է 1955 թվականին։ Անդամակցում են 40-ից ավելի պետություններ։
Հայաստանի Հանրապետությունը Եվրոպական քաղաքացիական ավիացիայի կոնֆերանսին անդամակցում է 1996 թվականից։
Արտաքին հղումներ
Կատեգորիա:Ավիացիա Կատեգորիա:1955 հիմնադրված կազմակերպություններ
Լազորիկի (Մարտինովսկի շրջան)
Լազորիկի (Лазорики), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Իլյինովսկի գյուղական համայնքի կազմի մեջ։
Ծանոթագրություններ
Կատեգորիա:Ռոստովի մարզի Մարտինովսկի շրջանի բնակավայրեր Կատեգորիա:Ռուսաստանի ավաններ
Télétoon
Teletoon (Télétoon), Կանադական թվային հեռուստաալիք է, պատկանում է Astral Media և Corus Entertainment ընկերություններին ։ Լիցենզավորվել է 1996 թվականին Կանադայի ռադիոյի և հեռուստատեսության հանձնաժողովի կողմից, եթեր է հեռարձակվում 1997 թվականի հոկտեմբերի 17-ին անգլերեն և ֆրանսերեն լեզուներով։ Հասանելի է Կանադայի և Ֆրանսիայի կաբելային ցանցերում։ Հեռուստաալիքը ցուցադրում է հիմնականում ամերիկյան Cartoon Network հեռուստաընկերության արտադրության անիմացիոն սերիալներ ։
Ծանոթագրություններ
Կատեգորիա:Կանադայի հեռուստաընկերություններ Կատեգորիա:Անգլալեզու հեռուստաալիքներ Կատեգորիա:Ֆրանսալեզու հեռուստաալիքներ
Շիրակի թեմ
Հայ առաքելական եկեղեցու Շիրակի թեմ, Հայ առաքելական եկեղեցու գործող թեմերից մեկը, որը ընդգրկում է Հայաստանի Շիրակի մարզը։
Պատմություն
Հայ առաքելական եկեղեցու Շիրակի թեմն ստեղծվել է Հայաստանի առաջին հանրապետության օրոք՝ 1920 թվականի սեպտեմբերի 4-ին՝ Գևորգ Ե Սուրենյանց կաթողիկոսի կոնդակով։ Սկզբնական շրջանում թեմն ընդգրկում էր այժմյան Շիրակի, Լոռու և Տավուշի մարզերը, ինչպես նաև Արագածոտնի մարզի Թալինի և Արագածի շրջանները։ Նույն թվականի նոյեմբերի 5-ին կաթողիկոսը Ալեքսանդրապոլի փոխանորդ Արտակ վարդապետ Սմբատյանին նշանակում է Շիրակի թեմի առաջին առաջնորդ։
Սկզբնական շրջանում թեմի առաջնորդությունը հաջորդաբար վարում են Արտակ եպիսկոպոս Սմբատյանը, Աշոտ եպիսկոպոս Շախյանը և Իսահակ եպիսկոպոս Տեր-Միքայելյանը։ Սակայն խորհրդային տարիների խորհրդային իշխանությունների եկեղեցահալած քաղաքականության արդյունքում եկեղեցական կառույցները աստիճանաբար անկում են ապրում։ 1938 թվականին Շիրակի թեմում բաց էր մնացել միայն առաջնորդանիստ Յոթվերք եկեղեցին, որն արդեն առաջնորդ չուներ և սպասարկվում էր մի քանի տարեց քահանաների կողմից։
1945 թվականին՝ Գևորգ Զ Նորնախիջևանցի կաթողիկոսի գահակալությունից հետո, Շիրակի թեմում կրկին նշանակվում է եպիսկոպոս առաջնորդ՝ ի դեմս Սուրեն եպիսկոպոս Թորոսյանի։ 1990 թվականին թեմից անջատվում են Տավուշն ու Լոռու մի հատվածը, իսկ 1996 թվականից ի վեր՝ Շիրակի թեմը սահմանափակվում է միայն Շիրակի մարզի տարածքով։
1999 թվականին Գարեգին Բ կաթողիկոսի կողմից առաջնորդական տեղապահ է նշանակվում Միքայել ծայրագույն վարդապետ Աջապահյանը։ Վերջինս 2001 թվականին ձեռնադրվում է եպիսկոպոս և հաստատվում է որպես Շիրակի թեմի առաջնորդ։
1992 թվականից գործում է Շիրակի դպրանոցը։ Թեմը պագրում է «Սուրբ Յոթվերք» ամսաթերթը։ «Ցայգ» հեռուստաընկերության եթերով կանոնավոր կերպով հեռարձակվում է «Եղիցի լույս» հաղորդաշարը, որի միջոցով թեմի առաջնորդն ուղիղ եթերով զրուցում է թեմի հետևորդների հետ։
Շենք
Շիրակի թեմը տեղակայված է Հովհաննես Քաջազնունու նախագծով կառուցված «Լոդկա» անունով հայտնի շենքում, որն առանձնանում է ճարտարապետական հետաքրքիր լուծումներով, տարբեր գույնի քարերի համադրմամբ, հատուկ կամարների օգտագործմամբ ։ Հայաստանի Հանրապետության առաջին վարչապետ Հովհաննես Քաջազնունին լինելով Պետպլանին կից խորհրդի անդամ և շինարարական ինստիտուտի տնօրեն՝ փորձում էր օգնել ճարտարապետներին արագացնել 1926 թվականի երկրաշարժից հետո Լենինականի կառուցապատումների տեմպն ու հատակագծման աշխատանքները։ Շենքը կառուցվել է 1930-1936 թվականներին (տարբեր աղբյուրներում կառուցման թվականը տարբեր է նշված) Բուլվարնայա ու 27-րդ փողոցի խաչմերուկում, Հովհաննես Քաջազնունու նախագծով որպես բնակելի տուն։ Եռահարկ շենքի վերջին հարկը հատկացվել է ՀԿԿ Լենինականի քաղկոմի առաջին քարտուղարներին։ Շենքում են ապրել Լենինականի քաղկոմի առաջին քարտուղար Շմավոն Առուշանյանը, պատմական գիտությունների դոկտոր, պրոֆեսոր Արմո Հարենցը, խորհրդային գրողների միության Լենինականի բաժանմունքի քարտուղար, արձակագիր Անդրանիկ Հովսեփյանը։ 1950-ական թվականների սկզբներին շենքի երկրորդ ու երրորդ հարկերը զբաղեցրել է Լենինականի կենտրոնական գրադարանը։ Շենքը վնասվել է 1988 թվականի երկրաշարժից։ Հետագայում վերակառուցվել է և Մայր Աթոռի միջնորդությամբ և Շիրակի մարզպետի որոշմամբ շենքի այն հատվածը, որտեղ տեղակայված է եղել գրադարանը, հատկացվել է Շիրակի թեմի առաջնորդարանին ։
Շենքն ընդգրկված է Գյումրիի պատմության և մշակույթի անշարժ հուշարձանների ցանկում։
Արտաքին հղումներ
Կատեգորիա:Հայ առաքելական եկեղեցու թեմեր Կատեգորիա:Շիրակի թեմ
(9649) 1995 XG
(9649) , աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 2-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,228575 ա. մ., առավելագույնը մոտենում է 1,8851 ա. մ. հեռավորության վրա և հեռանում 2,5721 ա. մ. ։ Արեգակի շուրջ մեկ ամբողջական պտույտ է կատարում 1215,18 երկրային օրվա ընթացքում, իր ուղեծրով շարժվելով միջինում 0,296253 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,96° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լուկի (Միլլերովսկի շրջան)
Լուկի (Луки), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Օլխովո-Ռոգսկի գյուղական համայնքի կազմի մեջ։
Հղումներ
Կատեգորիա:Ռոստովի մարզի Միլլերովսկի շրջանի բնակավայրեր Կատեգորիա:Ռուսաստանի խուտորներ
Վարձիա (Ասպինձայի շրջան)
Վարձիա (ვარძია), գյուղ Վրաստանում։ Գտնվում է Սամցխե-Ջավախք մարզի Ասպինձայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 30 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ասպինձայի շրջան
Կաշպերովկա (գյուղ, Կորոստիշևի շրջան)
Կաշպերովկա (Кашперівка), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1921 թվականին։
2001 թվականի տվյալներով Կաշպերովկա գյուղում բնակվում էր 148 մարդ։ Բնակավայրը զբաղեցնում է 0,63 կմ² տարածք։ Բնակչության խտությունը կազմում էր 234,92 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստիշևի շրջանի բնակավայրեր Կատեգորիա:Ուկրաինայի գյուղեր Կատեգորիա:1921 թվականին հիմնադրված բնակավայրեր
Կերենյովո
Բնակչությունը 2009 թվականին գրանցված տվյալներով կազմում էր 48 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուշնարենկովսկի շրջանի բնակավայրեր
Ջաբհաթ Ֆաթհ աշ-Շամ
Ջեբհաթ ան Նուսրա (جبهة النصرة لأهل الشام), Ալ Կաիդա միջազգային իսլամիստական ահաբեկչական կազմակերպության բաժանմունքը Սիրիայի և Լիբանանի տարածքում   ։
Խմբավորումը հիմնադրվել է 2012 թվականի հունվարի 23-ին Սիրիայում քաղաքացիական պատերազմի ժամանակ։ Այդ ժամանակից ի վեր այն դիտվում է որպես ապստամբների շրջանում ամենահաջողվածներից մեկը։ Ահաբեկչական կազմակերպություն է ճանաչվել Ավստրալիան, Մեծ Բրիտանիան , Իրանը , ՄԱԿ-ը , Կանադան , Նոր Զելանդիան ,  ԱՄԷ-ն , Ռուսաստանը    , Սաուդյան Արաբիան , ԱՄՆ-ը , Թուրքիան և Ֆրանսիան ։
2014 թվականի օգոստոսին խմբավորումը դարձել է ԱՄՆ-ի և նրա դաշնակիցների ավիահարվածների թիրախներից մեկը Սիրիայի տարածքում, որոնք հասցվում են Իսլամական պետության դեմ պայքարի շրջանակներում ։ Բազմիցս հայտարարել են իրենց կազմալուծման և ջոկատների՝ այլ խմբավորումներին միանալու մասին, մասնավորապես, 2015 թվականի մարտից մտնում են Ջեյշ ալ Ֆաթհ-ի մեջ ։
Խմբավորման կազմ
Խմբավորման շարքերում կռվում են սիրիացիներ, ինչպես նաև Սաուդյան Արաբիայի, Իրաքի, Պակիստանի, Լիբանանի, Թուրքմենստանի, Ռուսաստանի, Ֆրանսիայի, Մեծ Բրիտանիայի և այլ երկրների քաղաքացիներ ։ 2013 թվականին կազմակերպության առաջնորդները հայտարարել Էին Սիրիայում պատերազմի հաջող ավարտից հետո Իսրայելի վրա հարձակվելու մտադրության մասին ։
Կառուցվածք
Ֆրոնտ ան-Նուսրա առաջնորդի մասին ոչինչ հայտնի չէ, բացի այն, որ նա հանդես է գալիս Աբու Մուհամմադ ալ-Ջուլանի կեղծանվամբ (հնարավոր է՝ ուղարկվել են Գոլանի բարձունքներ )։
Անվանում
Հրապարակախոսության մեջ խմբավորումը հայտնի է «Աջակցության ճակատ» («Ֆրոնտ ան Նուսրա») կամ «Ջաբհաթ ան Նուսրա» լի-Ահլ աշ-Շամ (جبهة النصرة لأهل الشام) «Աշ-Շամի ժողովրդին օգնության ճակատ» անվանումներով։ 2016 թվականի հուլիսին այն փոխել է անվանումը «Ջաբհաթ Ֆաթհ աշ-Շամ» (جبهة فتح الشام - «Սիրիայի նվաճման ճակատ» ։ Նաև հայտնի է որպես «Ալ-Քաիդան Սիրիայում» ։
Պատմություն
Բացի այդ, «Ֆրոնտ ան Նուսրա» մեղադրվում է բազմաթիվ ռազմական հանցագործությունների, այդ թվում կառավարական բանակի գերիների և խաղաղ բնակչության նկատմամբ հաշվեհարդարների մեջ, հիմնականում ալևիների և շիաների ներկայացուցիչների հետ ։
Հալեպի համար մարտերի ժամանակ «Ֆրոնտ ան Նուսրա»-ի մարտիկները մասնակցել են ՍԱԲ-ի ապստամբների կողմից իրականացվող մարտական գործողություններին։ Բացի այդ, ՄԱԿ-ի առաջնորդ Ահմեդ Մուազ ալ-Հաթիբը կոչ է արել ԱՄՆ-ի կառավարությանը վերանայել այդ կազմակերպությունը ահաբեկչական կազմակերպությունների ցուցակում ընդգրկելու իր որոշումը։ Նա համոզված է, որ ցանկացած ապստամբական ուժ, որի նպատակն է Ասադի ռեժիմի անկումը, պետք է հանգիստ թողնել ։
2013 թվականի նոյեմբերին Ալ Քաիդայի առաջնորդ Այման ազ Զավահիրին հայտարարել էր, որ Սիրիայում Ալ Քաիդայի միակ օրինական ներկայացուցիչը «Ֆրոնտ ան Նուսրա»-ն է ։
Սիրիայի ազատ բանակի հետ կոնֆլիկտ
Սիրիայի ազատ բանակը ստեղծվել է որպես աշխարհիկ ուժ, որը միավորում է բոլոր նրանց, ովքեր ցանկանում են տապալել Ասադի ռեժիմը։ Իսկ ի սկզբանե Ջեբհաթ ան Նուսրան Իրաքի և Լևանտի իսլամական պետության դուստր էր, ինչը նշանակում է, որ ուղղված էր Սիրիայում Իսլամական պետության կառուցմանը։ Երկու խմբերն ի սկզբանե համագործակցել են միմյանց հետ և սերտ կապի մեջ են եղել, սակայն հետագայում նրանց միջև գաղափարական հակամարտություն է բռնկվել։ Ջեբհաթ ան-Նուսրա (Օգնության ճակատ), Ահրար աշ-Շամ, Լիվա ատ-Թաուհիդ, Ահրար աս-Սուրիա, Լիվա իսլամի բրիգադները։ Ըստ առկա տվյալների, միայն մեկ շարժման Ահրար աշ-Շամ բաղկացած է 3 000-ից 5 000 մարտիկների։ Բրիգադը բաժանված է 5-6 գումարտակների, որոնցից յուրաքանչյուրը 250-900 մոջահեդների (կամ 2-6 վաշտ)։ Այդ շարժումների ամիրները պաշտոնապես հայտարարել են ժողովրդավարական Սիրիական ազգային կոալիցիայից հրաժարվելու մասին, որը ստեղծվել է ԱՄՆ-ի և Եվրոպայի մատուցմամբ, և որը գլխավորել Է Դամասկոսի Օմեյադների սուննի մզկիթի նախկին քարոզիչը ։ Ավելի վաղ ՍԱԲ-ի մեկ բրիգադ միացել էր Հալեպի Ֆրոնտին ։ Այս ամենը Սիրիայի երկու խոշորագույն հակաօլիգարխիկ ուժերի ենթադրյալ միաձուլման մասն էր ։ Այս ամենը կոնֆլիկտի է վերածվել աշխարհիկ ՍԱԲ-ի հետ, որից զանգվածաբար փախել են կրոնական մահմեդականները և հաստատվել Ջեբհաթ ան Նուսրա լի Ահլիշ Շամի կազմակերպությունում։ Հետագայում դա վերածվեց լոկալ բախումների, ինչպես այդ մասին ասել է իր հարցազրույցում Աբու Հանիֆը, Ամիր Քաթիբին, որը մտնում է «Իրաքի և Շամի իսլամական պետություն» շարժման մեջ։ ԶԼՄ-ներում գրել են ՍԱԲ-ի Գերագույն ռազմական խորհրդի անդամ Քամալ Համամիի ոչնչացման մասին.
Մուտք Հայաթ Թահրիր աշ-Շամ
2017 թվականի հունվարի 28-ին Ջաբհաթ Ֆաթհ աշ-Շամը Ջաբհաթ Անսար ադ-Դինի, Հարակատ Նուրեդդին ազ-Զինքի, Ջեյշ աս-Սուննայի, Լիվա Ալ-Հակի խմբավորումների հետ ձևավորել է նոր խմբավորում՝ Հայաթ Թահրիր աշ-Շամ։ Նոր կրթության առաջատարը Ահրար աշ-Շամ-Աբու Ջաբերն է։ Այդ միաձուլումը տեղի է ունեցել մի քանի օր անց այն բանից հետո, երբ սիրիական ընդդիմության մի քանի խմբավորումներ հայտարարեցին Ահրար աշ Շամի միանալու մասին՝ Ջաբհաթ Ֆաթհ աշ Շամի գրոհներից պաշտպանվելու համար։ Այսպիսով, այսպես կոչված Մեծ Իդլիբում (Իդլիբ նահանգը և դրան հարող Հալեպի, Լաթաքիայի և Համայի նահանգները) մնացել են Բաշար Ասադի հակառակորդների երկու խմբավորումներ ։
ՄԱԿ-ի խաղաղապահների առևանգում
2014 թվականի օգոստոսի վերջին Ֆրոնտ ան-Նուսրա կազմակերպության զինյալներին հաջողվել է գրավել սիրիական Կունեյտրա քաղաքը և նրա շրջակա գյուղերը՝ այնտեղից դուրս մղելով նախագահ Բաշար Ասադի կառավարական զորքերը ։ Օգոստոսի 28-ին Ալ-Արաբիա հեռուստաալիքը հայտնել էր, որ Կունեյտրայի շրջանում՝ Իսրայելի հետ սահմանից ոչ հեռու, Ան-Նուսրա ֆրոնտ խմբավորման զինյալների կողմից առևանգվել են ՄԱԿ-ի ուժերի խաղաղապահ զորակազմի զինծառայողները՝ Գոլանի բարձունքներում անջատման դիտարկման նպատակով։ Ավելի ուշ հայտնի է դարձել, որ իսլամիստները գրավել են Ֆիջիի քաղաքացիների՝ ՄԱԿ-ի խաղաղապահ ուժերի մարտիկները ։ Խաղաղապահները մտնում են ՄԱԿ-ի այն ստորաբաժանումների մեջ, որոնք 1974 թվականից ի վեր Գոլանի բարձունքներում վերահսկում են Իսրայելի և Սիրիայի միջև ապառազմականացված գոտին։ 2014 թվականի սեպտեմբերի 1-ի լույս 2-ի գիշերը Ֆիջիի բանակի հրամանատարը հայտնել է, որ սիրիացի իսլամիստները, որոնք ՄԱԿ-ի 45 դիտորդներ են պահում, որոնք գերեվարվել են Գոլանի բարձունքներում, իրենց պահանջներն են ներկայացրել գերիներին ազատ արձակելու դիմաց։ Իսլամիստների պահանջների թվում են ՄԱԿ-ի ահաբեկչական կազմակերպությունների ցուցակից Ան Նուսրա ֆրոնտի բացառումը, հումանիտար օգնության առաքումը Դամասկոսի առանձին շրջաններ, ՄԱԿ-ի դիտորդների հետ փոխհրաձգության ժամանակ սպանված երեք զինյալների զոհվելու համար դրամական փոխհատուցում վճարելը ։
Աշ-Շարկ ալ-Աուսաթ թերթը սեպտեմբերի 5-ին հայտնել էր, որ «Ֆրոնտ ան Նուսրա» խմբավորման գրոհայինները մտադիր են խաղաղապահներին դատել շարիաթի օրենքներով ։ 2014 թվականի սեպտեմբերի 11-ին համացանցում հայտնվեց տեսահոլովակ, որը թվագրված է սեպտեմբերի 10-ին, որտեղ ցուցադրվում են ՄԱԿ-ի 45 խաղաղապահներ։ Մոտ 15 րոպե տևողությամբ Տեսագրությունում երևում են երկու մորուքավոր տղամարդիկ, որոնք արաբերեն են խոսում, իսկ հետին պլանում երկրի վրա նստած են ՄԱԿ-ի ֆիջիացի դիտորդները։ Տեսագրության վերջում (13:30) խոսքը տրվում է առևանգվածներից մեկին (կապիտան Սավենակ Ռաբուկին)։ Նա հայտնում գրառման ամսաթիվը՝ երեքշաբթի, սեպտեմբերի 9, և շնորհակալություն է հայտնում իսլամիստներին, որ նրանք լավ են վերաբերվում գերիներին․ հաշվի առնելով, որ իրենց ռեսուրսները սահմանափակ են, նրանք մեզ տվել են լավագույնը, ինչ նրանք ունեն։ Մեզ համար դա շատ երջանիկ օր է, - ասում է գերին։ Մեզ վստահեցրել են, որ շուտով մենք ազատ կարձակվենք։ Մենք շատ երջանիկ ենք, որ տանը կլինենք։ Նրա խոսքով՝ բոլոր 45 դիտորդները ողջ են և առողջ,անվտանգության մեջ են։ Ֆիջիական բանակի ներկայացուցիչները զինվորներին նույնականացրել են տեսանյութում և հաստատել, որ խոսքը հենց առևանգված զինծառայողների մասին է ։
Սեպտեմբերի 11-ի օրվա երկրորդ կեսին Ալ Ջազիրա հեռուստաալիքը հայտնել էր, որ Ֆրոնտ ան-Նուսրա խմբավորումը ազատ է արձակել 45 ֆիջիացի զինծառայողների, որոնք Գոլանի բարձունքներում ՄԱԿ-ի խաղաղապահ զորակազմի կազմում էին։ Խաղաղապահները տեղափոխվել են Կունեյտրա սահմանային կետ, որտեղից տեղափոխվել են Իսրայել։ Գերմանական նորությունների գործակալությունը ճշտել Է. ֆիջիացիներին հաջողվել է ջիհադիստների գերությունից ազատել միջնորդի՝ Պարսից ծոցի երկրներից մեկի շնորհիվ ։
Կատարի կառավարությունը պաշտոնապես ընդունել է, որ միջնորդ է հանդես եկել Ֆրոնտ ան-Նուսրա զինյալների հետ 45 խաղաղապահների ազատ արձակման հարցով բանակցություններում։ Ինչպես հաղորդել Է Աշ-Շարկ ալ-Աուսաթ թերթը, Դոհայից միջնորդները Ֆիջիի իշխանությունների խնդրանքով բանակցություններ են վարել իսլամիստների հետ։ Սիրիական ընդդիմության ներկայացուցիչները պնդում են, որ Քաթարի կառավարությունը իսլամիստներին 20 մլն դոլար փրկագին է վճարել պատանդ խաղաղապահներին ազատ արձակելու համար ։
ՄԱԿ-ի խաղաղապահների բազայի գրավում
Այն բանից հետո, երբ Գոլանի բարձունքներում ՄԱԿ-ի UNDOF առաքելության դիտորդները լքեցին Սիրիան, նրանց էլ Ֆուար բազան գրավվեց սալաֆիական «Ֆրոնտ ան Նուսրա» կազմակերպության կողմից։ Բոլոր ռազմական սարքավորումները, սպառազինությունն ու ռազմական տեխնիկան բաժին են հասել իսլամիստներին։ ՄԱԿ-ում Սիրիայի լիազոր ներկայացուցիչ Բաշար Ջաֆարին 2014 թվականի սեպտեմբերի 17-ին հայտնել էր, որ իսլամական գրոհայինները գրավել են Գոլանի բարձունքների սիրիական մասի ողջ տարածքը ։
Արտաքին հղումներ
Կատեգորիա:2012 հիմնադրված կազմակերպություններ Կատեգորիա:Իսլամական ահաբեկչական կազմակերպություններ Կատեգորիա:Միջազգային ահաբեկչական կազմակերպություններ
Տավոլժանկա (Սուզունի վտակ)
Տավոլժանկա (Таволжанка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սուզուն գետի աջ ափով՝ 38 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ջենք Ույղուր
Ջենք Քադիր Ույղուր (Cenk Kadir Uygur, արտասանվում է՝ /ˈdʒɛŋk ˈjuːɡər/ ; Cenk Kadir Uygur, ; ), թուրքական ծագմամբ ամերիկացի վերլուծաբան, քաղաքական մեկնաբան, ակտիվիստ։ Ույղուրը հանդիսանում է The Young Turks (TYT) ամերիկյան լիբերալ-առաջադիմական, սոցիալ-քաղաքական ծրագրի գլխավոր հաղորդավարը և համահիմնադիրը։ Հանդիսանում է նաև TYT Network միացյալ ցանցի համահիմնադիր։ Ույղուրը ծնվել է Թուրքիայում։ 8 տարեկանից տեղափոխվել է ԱՄՆ՝ ստանալով ամերիկյան քաղաքացիություն։ Մինչ քաղաքական մեկնաբանի կարիերայի սկիզբը, աշխատել է որպես իրավաբան։ Երիտասարդ տարիներին եղել է պահպանողական հայացքների կրող, քննադատել է ֆեմինիզմը, աբորտները և դրական խտրականությունը։ Ներկայումս առաջադիմական հայացքների կրող է ։ 2012 թվականին քննադատությունների է արժանացել ՝ իր նախորդ հրապարակումներում հայոց ցեղասպանությունը ժխտելու համար  ։ Համարվում է «Wolf PAC» շարժման հիմնադիր, որը հանդես է գալիս ԱՄՆ Սահմանադրություն|ԱՄՆ Սահմանադրության մեջ փոփոխություններ անելու կոչերով։ Նպատակը ընտրությունների ժամանակ ընտրական բոլոր շերտերում թեկնածուների ֆինանսավորման արգելումն էր  ։
Արտաքին հղումներ
Կատեգորիա:Թուրք ակտիվիստներ Կատեգորիա:Ամերիկացի հաղորդավարներ Կատեգորիա:Հայոց ցեղասպանությունը ժխտողներ Կատեգորիա:Ստամբուլում ծնված անձինք Կատեգորիա:Թուրքիայից ԱՄՆ արտագաղթածներ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի աթեիստներ Կատեգորիա:Կրոնների քննադատներ
Աբլաևո (գյուղ, Տույմազինսկի շրջան)
Աբլաևո (Аблаево, Аблай), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տույմազինսկի շրջանի բնակավայրեր
Հիկասիկուրումե
Հիկասիկուրումե Հիկասիկուրումե (東久留米市), քաղաք Ճապոնիայում։ Գտնվում է Տոկիոյի պրեկտուրայում։
Բնակչություն
Բնակչությունը կազմում է 116 317 մարդ (2014 թվականի օգոստոսի 1), խտություն - 9002,86 մարդ/կմ²։
Սիմվոլիզմ
Քաղաքի ծառը համարվում է գինկգո ծառը, ծաղիկը՝ մրտավարդը ։
Արտաքին հղումներ
Կատեգորիա:Ճապոնիայի բնակավայրեր
Սուդովկա (գյուղ, Նովի Սանժարիի շրջան)
Սուդովկա (Судівка), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Սուդովկա գյուղում բնակվում էր 389 մարդ։ Բնակավայրը զբաղեցնում է 2832 կմ² տարածք։ Բնակչության խտությունը կազմում էր 137,36 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Նովի Սանժարիի շրջանի բնակավայրեր Կատեգորիա:Ուկրաինայի գյուղեր
(1766) Սլայֆեր
(1766) Սլայֆեր (Slipher), աստերոիդ աստերոիդների հիմնական գոտում։ Հայտնաբերվել է 1962 թվականի սեպտեմբերի 7-ին Ինդիանայի համալսարանի կողմից Բրուկլինում ։
Արտաքին հղումներ
Կատեգորիա:1962 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
ARTV
ARTV, Կանադական ֆրանսալեզու հատուկ հեռուստաալիք, ուղղված արվեստի և մշակույթի թեմատիկային։ Պատկանում է Կանադայի Հեռարձակող կորպորացիային (85%) և ֆրանսիական Arte հեռուստաընկերությանը։ Լիցենզավորվել է Կանադալի ռադիոյի և հեռուստատեսության հանձնաժողովի կողմից, եթեր է հեռարձակվում 2001 թվականի սեպտեմբերի 1-ց։ Հեռուստաալիքը ներկայացնում է երաժշտության, պարի, թատրոնի, վիզուալ արվեստի, կինոմատոգրաֆիայի մասին հաղորդումներ։ 2008 թվականի մայիսի 3-ից հեռարձակվում է բարձր պարզության ֆորմատով (ARTV HD) :
Ծանոթագրություններ
Կատեգորիա:Կանադայի հեռուստաընկերություններ Կատեգորիա:Մշակութային հեռուստաընկերություններ Կատեգորիա:Ֆրանսալեզու հեռուստաալիքներ
Մալախով (Միլլերովսկի շրջան)
Մալախով (Малахов), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Դեգտևսկի գյուղական համայնքի կազմի մեջ։
Կատեգորիա:Ռոստովի մարզի Միլլերովսկի շրջանի բնակավայրեր Կատեգորիա:Ռուսաստանի խուտորներ
Փաքե
Ծանոթագրություններ
Կատեգորիա:Արևմտյան Հայաստանի գյուղեր
Հարիեթ
Հարիեթ (Harriet, ), կրիա, որը ճանաչվել է իբրև աշխահի ամենածեր կրիաներից մեկը։
Կենսագրություն
Հարիեթ մականունով գալապագոսյան կրիան ծնվել է մոտավորապես 1830 թվականին Գալապագոսյան կղզիներից մեկում և մահացել է 2006 թվականի հունիսի 23-ին Ավստրալիայի կենդանաբանական այգում։
Ենթադրվում է, որ 1835 թվականին նրան և ևս երկու այդպիսի կրիայի Մեծ Բրիտանիա է տեղափոխել հայտնի բնախույզ և գիտնական Չարլզ Դարվինը ։ Քանի որ այդ ժամանակ կենդանու չափերը չէին գերազանցում ամանի մեծությունը, ենթադրել են, որ նա հինգ-վեց տարեկան է։ Կենդանին արական սեռի էր և կոչվել է Հարրի։
1841 թվականին բոլոր երեք կենդանիներին տեղափոխել են Ավստրալիայի Բրիսբենի բուսաբանական այգի։
1952 թվականին Բրիսբենի բուսաբանական այգին փակվել է, և կրիային բաց են թողել ավստրալիական ափի արգելոց։ Այստեղ 1960 թվականին նրան ուսումնասիրել է կենդանաբանական այգու տնօրենը՝ Հավայան կղզիներից, և հաստատել, որ կենդանին իգական սեռի էր։ Որոշ ժամանակ անց կրիային տեղափոխել են Ավստրալիայի կենդանաբանական այգի ։
Քանի որ կենդանու փաստաթղթերը կորել էին դեռևս 1920-ական թվականներին, կրիայի տարիքը վավերագրական ձևով անհնար էր ապացուցել։ Ընդ որում, 1992 թվականին անցկացվել է գենետիկական անալիզ, որն ապացուցել է, որ Հարիեթը ծնունդով Գալապագոսյան կղզիներից է և առնվազն 162 տարեկան։
2004 թվականին հանդիսավոր կերպով նշել են նրա 175-ամյակը։ Այդ ժամանակ կրիան 150 կգ էր, և նրա չափը նման էր փոքր ճաշասեղանի ։
Հարիեթը մահացել է 2006 թվականի հունիսի 23-ին սրտային անբավարարությունից ։
Արտաքին հղումներ
Կատեգորիա:Հայտնի կենդանիներ Կատեգորիա:Կրիաներ
Գուրգեն Մինասյան
Գուրգեն Մինասյան (հունիսի 16, 1907, Ալեքսանդրապոլ (այժմ՝ Գյումրի) - ?), հայ խորհրդային բժիշկ, սպորտային բժշկության և բուժական ֆիզկուլտուրայի մասնագետ։ Բժշկական գիտությունների դոկտոր (1968), պրոֆեսոր (1969), ՀԽՍՀ վաստակավոր բժիշկ (1963)։
Կենսագրություն
1935 թվականին ավարտել է Երևանի բժշկական ինստիտուտը, աշխատել որպես նույն ինստիտուտի ֆիզիկական դաստիարակության և բուժական ֆիզկուլտուրայի, բժշկական վերահսկողության և բուժական ֆիզկուլտուրայի ամբիոնների վարիչ, 1945-1953 թվականներին՝ Երևանի ֆիզկուլտուրայի ինստիտուտի հիգիենայի և սպորտային բժշկության ամբիոնի վարիչ։ 1976 թվականից դասախոսել է Լենինականի մանկավարժական և Երևանի բժշկական ինստիտուտներում։